4-0 से जीत कर ग्रुप C के टॉप पर पहुंचा, केन-आर्नोल्ड ने दागे गोल
फुटबॉल का दूसरा सबसे बड़ा इंटरनेशनल टूर्नामेंट यूरो कप 2024 अगले साल जर्मनी में होना है। इससे पहले यूरो 2024 के क्वालिफायर जारी है। शुक्रवार को देर रात हुए मुकाबले में इंग्लैंड ने माल्टा को 4-0 से एकतरफा मैच में हराया। इसके साथ ही अब
फुटबॉल का दूसरा सबसे बड़ा इंटरनेशनल टूर्नामेंट यूरो कप 2024 अगले साल जर्मनी में होना है। इससे पहले यूरो 2024 के क्वालिफायर जारी है। शुक्रवार को देर रात हुए मुकाबले में इंग्लैंड ने माल्टा को 4-0 से एकतरफा मैच में हराया।
इसके साथ ही अब टेबल में इंग्लैंड टॉप पर पहुंच गया है। इंग्लैंड के साथ टेबल में यूक्रेन, इटली, नार्थ मैकेंडोनिया और माल्टा है।
देखें पॉइंट्स टेबल....
अब पढ़ें मैच रिपोर्ट...
आठवें मिनट में आया पहला गोल 
मैच की शुरुआत से ही इंग्लैंड माल्टा पर भारी रहा। मैच के आठवें मिनट में ही इंग्लैंड ने बढ़त हासिल कर ली। माल्टा के खिलाड़ी फेर्डिनांडो अपाप से आत्मघाती गोल हो गया।
इसके बाद 28वें मिनट में इंग्लैंड के राइट बैक खिलाड़ी ट्रेंट एलेक्जेंडर अर्नोल्ड ने शानदार गोल स्कोर किया। अर्नाल्ड ने बॉक्स के बाहर से 23 मीटर दूर से शानदार गोल दागा। इससे इंग्लैंड को एकतरफा बढ़त मिल गई।
हैरी केन ने पेनल्टी से दागा गोल 
मैच के 31वें मिनट में टीम के कप्तान और ऑल टाइम टॉप स्कोरर हैरी केन ने पेनल्टी से गोल दागा। दरअसल माल्टा के खिलाड़ी ने बॉक्स के अनादर फाउल कर दिया। इस वजह से इंग्लैंड को पेनल्टी मिली को हैरी केन ने इसे आसानी से गोल में तब्दील कर दिया।
84वें मिनट में आया चौथा गोल 
84वें मिनट में इंग्लैंड ने आखिरकार अपने चौथा गोल दागा। यह गोल कैलम विल्सन ने किया। 31 साल के विल्सन बॉल लेकर बॉक्स में आए और राइट कार्नर में बिना किसी गलती गोल दाग दिया। विल्सन इंग्लिश प्रीमियर लीग में न्यूकासल यूनाइटेड के खिलाड़ी हैं।
माल्टा एक भी शॉट नहीं लगा सका 
माल्टा पूरे मैच में बिक्री हुई नजर आई। टीम ने एक भी गोल अटेम्पट नहीं किया। माल्टा ने बॉल पोजीशन 34% रखी। टीम ने 10 फाउल किए और 1 यलो कार्ड भी लिया।
इंग्लैंड ने यूरो 2020 में फाइनल खेला था
यूरो कप के इतिहास में इंग्लैंड ने आज तक कप नहीं जीता है। हालांकि गेराथ साउथगेट की कोचिंग में टीम ने पिछले कुछ सालों में शानदार प्रदर्शन किया है। इंग्लैंड फुटबॉल टीम ने यूरो 2020 में इटली के खिलाफ फाइनल खेला था। मैच 1-1 से ड्रॉ रहा था। इसके बाद इटली ने पेनल्टी में मैच जीता था।
हर ग्रुप की टॉप 2 टीम करेंगी क्वालीफाई 
क्वालिफायर में ग्रुप की टॉप 2 टीम क्वालिफाई करेंगी। टॉप टीमें जर्मनी में 2024 यूरो कप खेलेंगी।